als_Latn dik_Latn sag_Latn
Fotografia e Rihannas ndihmon në arrestimin e dy keqbërësve
Policia tajlandeze ka arrestuar dy persona për mbajtje të kafshëve të mbrojtura si kafshë përkëdhelëse, pasi Rihanna ishte fotografuar me to gjatë një turneu në ishullin Phuket.
Këngëtarja e publikoi fotografinë në Instagram me mbishkrimin: “Shikoni kush më flet gjëra pa lidhje”.
Lemuri është një kafshë me sy të mëdhenj, por që përket në llojet e mbrojtura. 25-vjeçarja u njoftua me një të tillë gjatë turneut botëror ‘Diamonds’ në Tajlandë, ndërsa pronarët e kafshës tash gjenden prapa grilave.
“Autoritetet e Phuketit i kanë parë fotografitë dhe kemi arrestuar dy persona që i kanë sjellë lemurët në mënyrë që t’i shfrytëzojnë për të bërë fotografi me turistët”, ka deklaruar shefi i policisë në atë ishull.
Policia ka arrestuar një 20-vjeçar dhe një 16-vjeçar, të cilëve ua ka marrë kafshët dhe nëse shpallen fajtorë, do të vuajnë deri në katër vjet burg dhe do të paguajnë dëmshpërblim prej 960 eurosh.
als_Latn als_Latn als_Latn als_Latn als_Latn als_Latn